《褒忠庙歌》
宋代·叶梦得

天生裔夷，以限四极。有不能然，乃啸上国。既殄我民，尔则逆天。

恶稔而诛，天胡舍㫋。在昔肃氏，厥贡砮矢。不我来庭，敢干我纪。

揭揭杨侯，梗其喉牙。万夫一躯，莫我敢加。谁谓尔狂，我冯我抑。

谁谓备残，我唑我斥。天子曰嘻，惟我有臣。曷不赎之，人百其身。

屹屹崇冈，侯安于域。桷梴旅楹，侯有庙食。惟皇上帝，命侯来归。

顾瞻山川，申我王威。侯食百世，旗纛旖旖。百灵齐趋，从侯北指。

侯车轰轰，于彼故疆。覆其穴巢，何有虎狼。告功帝阍，帝笑为喜。

四方既平，侯祀百世。曷慕匪忠，歇畏匪死。简于帝衷，惟忠弗畏。

明明天子，与帝一心。是播是崇，是显自今。有流滔滔，贯于南邦。

我诗孔昭，配此大江。

作者简介：叶梦得(1077～1148) 宋代词人。字少蕴。苏州吴县人。绍圣四年(1097)登进士第，历任翰林学士、户部尚书、江东安抚大使等官职。晚年隐居湖州弁山玲珑山石林，故号石林居士，所著诗文多以石林为名，如《石林燕语》、《石林词》、《石林诗话》等。绍兴十八年卒，年七十二。死后追赠检校少保。 在北宋末年到南宋前半期的词风变异过程中，叶梦得是起到先导和枢纽作用的重要词人。作为南渡词人中年辈较长的一位，叶梦得开拓了南宋前半期以“气”入词的词坛新路。叶词中的气主要表现在英雄气、狂气、逸气三方面。